સાબરકાંઠાની હિંમતનગર એ ડિવીઝન પોલીસ અને ઈડરની પોલીસ મથકની હદમાં ધોળા દિવસે ચોરી અને લૂંટની ઘટના બનતાં પોલીસની આબરૂના કાંકરા થઈ ગયા છે, ઈડરમાં છેલ્લા બે મહિનામાં અનેક ચોરીની ઘટનાઓ બની છે, અને લાખો રૂપિયાના મુદમાલ ચોરીની ઘટનાઓનું પગેરૂ પોલીસ શોધી શકી નથી ત્યાં તો છેલ્લા એક સપ્તાહમાં ઉપરાઉપરી બે ચોરીની ઘટનાઓ બનતાં ઈડર પોલીસ ઉપરથી લોકોનો ભરોસો ઉઠી ગયો છે, છેલ્લા પંદર દિવસોથી ઈડરની પ્રજા ચોરોના ભયથી રાત્રિ જાગરણ કરી રહી છે, તેમ છતાં ચોરો પોતાનો તરખાટ જારી રાખીને રવિપાર્ક સોસાયટીની નિવૃત મહિલા પ્રિન્સીપાલને ત્યાંથી પોણા બે લાખના દાગીનાની ચોરીની ઘટનાઓ અંજામ આપી દીધો હતો, અને ગત રોજ તો સવારે ૧૦ કલાકના સમયગાળા દરમ્યાન એક બંધ મકાનમાં ત્રાટકીને ૮પ હજારના મુદામાલની ચોરી કરી ગયા છે.